पाएं अपने शहर की ताज़ा ख़बरें और फ्री ई-पेपरडाउनलोड करें
बोकारो में पिछले 24 घंटे में 427 नए पॉजिटिव मरीज की पहचान की गई। वहीं, बुधवार को 5 मरीजों की मौत हो गई। इधर, कोरोना संक्रमण की चेन को तोड़ने के उद्देश्य से स्वास्थ्य सुरक्षा सप्ताह (लॉकडाउन) का पुलिस कड़ाई से पालन करवाने की तैयारी में है। ऐसे में गुरुवार को सिटी पुलिस ने शहर के दूंदीबाग, कॉपरेटिव कॉलोनी, नयामोड़, एयरपोर्ट, राम मंदिर समेत कई जगहों पर फ्लैग मार्च कर जागरुकता अभियान चलाया।
अभियान के दौरान पुलिस ने लाउड स्पीकर से सोशल डिस्टेंसिंग व बिना मास्क घरों से नहीं निकलने की अपील की। सिटी इंस्पेक्टर संतोष कुमार के नेतृत्व में फ्लैग मार्च निकाला गया। इस दौरान इंस्पेक्टर संतोष कुमार ने बताया कि सरकार ने स्वास्थ्य सुरक्षा सप्ताह को विस्तारित किया है, जिसे पालन कराने के लिए यह अभियान चलाया जा रहा है। उन्होंने कहा कि पुलिस बोकारो के लोगों को सुरक्षित रखने की दिशा में प्रयासरत है। यदि जरूरत नहीं है तो लोग घरों से बाहर नहीं निकले। घरों में रहे, सुरक्षित रहे।
269 लोग महामारी को मात देकर घर को लौटे
दूसरी तरफ, बुधवार को 269 लोग कोरोना को मात देकर अपने घर को लौट गए। कोरोना को शिकस्त दे घर लौटने वालों में चास प्रखंड क्षेत्र के 59, चंदनकियारी से 3, जरीडीह से 8, कसमार प्रखंड क्षेत्र के 7, पेटरवार प्रखंड क्षेत्र के 1, बेरमो प्रखंड क्षेत्र के 34, नावाडीह के 2, गोमिया प्रखंड से 27 और बोकारो स्टील सिटी से 128 लोग शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn